দুজনের সেই আধিপত্যে পরের প্রজন্মে ভাগ বসানোর মতো ফুটবলারদের তালিকায় সবার ওপরেই থাকে নেইমারের নাম। অনেক দিন ধরেই। কিন্তু প্রত্যাশাকে ধারাবাহিক পারফরম্যান্সে অনূদিত করায় এখনো দক্ষ হয়ে ওঠেননি ততটা। ২০১৪ বিশ্বকাপ শেষ হয়ে যায় ভয়ংকর ইনজুরিতে। এবারও ইনজুরির কারণে সাড়ে তিন মাস বাইরে থাকার পর খেলায় ফিরেছেন। ব্রাজিলের কোচ লিওনার্দো বাচ্চি তিতে তাঁকে আগলে রাখার চেষ্টা করছেন যথাসাধ্য। কিন্তু সুইজারল্যান্ডের বিপক্ষে বাজে পারফরম্যান্সের পর সমালোচনার জ্বালামুখ খুলে যায় ঠিকই। তুলনায় কোস্টারিকার বিপক্ষে উজ্জ্বল ছিলেন অনেক। আর ইনজুরি সময়ের শেষ মুহূর্তে পেয়ে যান পরম প্রার্থিত গোলও।